open-index/open-wikipedia-markdown huggingface dataset:
Hot (երգ, Իննա)

**«Hot»**, ռումինացի երգչուհի Իննայի սինգլը` նրա Hot առաջին ալբոմից։ Թողարկվել է 2008 թվականի նոյեմբերի 12-ին Roton Records ընկերության կողմից որպես ալբոմի գլխավոր սինգլ։

Երգն արժանացել է երաժշտական քննադատների դրական արձագանքին։ Այն ունեցել է առևտրային հաջողություն՝ գլխավորելով սինգլների հիթ-շքերթները Իսպանիայում, Հունգարիայում, Մեծ Բրիտանիայում ու ԱՄՆ-ում։ Այն ընդգրկվել է լավագույն տասնյակներում Բելգիայում, Չեխիայում, Ֆրանսիայում, Նիդերլանդներում ու Ռումինիայում։

## Պատմություն
«Hot» երգը գրել և որպես պրոդյուսեր հանդես է եկել ռումինական Play & Win պարային եռյակը, որն ստեղծել է նաև Իննայի ալբոմի մյուս երգերը։ Նախքան երգչուհու հաջողությունը եռյակը հասցրել էր զբաղեցնել Romanian Top 100 հիթ-շքերթի բարձր հորիզոնականներ Akcent-ի օգնությամբ։ Իննան երգը ձայնագրել է 2008 թվականին  Play & Win ստուդիայում, որ գտնվում է Կոնստանցա քաղաքում (Ռումինիա)։ Սինգլը թողարկվել է տեղական Roton Records լեյբլում։

«Hot» երգն ընդգրկվել է բազմաթիվ հավաքածուներում, ինչպիսիք են՝ *538 Dance Smash 2009 Vol.4*, *538 Dance Smash — Hits Of The Year 2009*, *Damn! 26 — 100 % Dance Hits*, *Disco Estrella Vol. 12*, *DJ Selection 262 — The Balkanian Explosion*, *Grandmix 2009*, *Hot! Summer Hits 2009*, *Jaarmix 2009*, *Love2Club*, *Máxima Fm Compilation Vol. 10*, *Radio 538 — Hitzone — Best Of 2009* և *Todo Exitos 2009*։

2009 թվականին «Hot» երգը ճանաչվել է տարվա երգ ռուսական DFM ռադիոկայանի կողմից։

Իննան կատարել է «Hot» երգը Eska Music Awards-ում, Legendario Ice Experience-ում, լեհական Sopot Hit Festival-ում 2009 թվականին, ինչպես նաև Սոֆիայում (Բուլղարիա) կայացած Loop Live-ում նույն թվականի հոկտեմբերի 11-ին։

Մեծ Բրիտանիայում երգի պրեմիերան կայացել է 2010 թվականի հունվարի 22-ին Floorfillers ռադիոկայանում տեղական All Around the World լեյբլի աջակցությամբ, որը երգի տեսահոլովակը ներկայացրել է իր վիդեոալիքում։ Սինգլը թողարկվել է 2010 թվականի մարտի 14-ին թվային ներբեռնմամբ, իսկ երեք շաբաթ անց՝ ֆիզիկական կրիչներով

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

|-

|-
!scope="row"| France (SNEP)
| —
| 80,000
|-

|-
!scope="row"| Norway (IFPI Norway)
| 3× Platinum
| 15,000
|-
!scope="row"|Spain (PROMUSICAE)
|Platinum
|65,000
|-
!scope="row"|Sweden (GLF)
|2× Platinum
|40,000
|-

## Թողարկման պատմություն

## Ծանոթագրություններ

Կատեգորիա:Իննայի սինգլներ
Ռուսաստանի նախագահի ինքնաթիռ

[right|thumb|290px|[Վլադիմիր Պուտինը  ինքնաթիռի սրահում]]
[right|thumb|290px|[Դմիտրի Մեդվեդևը  և Ռուսաստանի նախագահի ինքնաթիռը Նամիբիայում, 2009 թվական]]
**Ռուսաստանի նախագահի ինքնաթիռ**, քաղաքացիական օդային նավատորմ, որը տեղափոխում է Ռուսաստանի նախագահին։

Ռուսաստանի նախագահի թռիչքներն իրականացվում են Ռուսաստանի ավիացիոն նավատորմի Հատուկ օդային ջոկատի ինքնաթիռները, որոնք նախատեսված են Ռուսաստանի նախագահի և այլ պետական գործիչների փոխադրումների համար։ Նախագահական ինքնաթիռը գտնվում է նախագահի գործերի կառավարման հաշվեկշռում։

## Պատմություն

1992 թվականից Ռուսաստանի նախագահը թռչում էր «ԻԼ-62», «Տու-154», «Տու-134», և «Յակ-40» ինքնաթիռներով։ Մինչ այդ «ԻԼ-18» ինքնաթիռով թռչել են նախագահներ Նիկիտա Խրուշչովն ու Լեոնիդ Բրեժնևը, Յուրի Անդրոպովը, Կոնստանտին Չեռնենկոն, Միխայիլ Գորբաչովը։
1996 թվականիցից հետո  նախագահական հիմնական ինքնաթիռ է հանդիսանում քառաշարժիչ, լայնիրան հեռագնաց «ԻԼ-96-300-ՊՈՒ» ինքնաթիռը, որը ուղևորատար «ԻԼ-96»-ի էականորեն վերափոխված տարբերակն է։ Երկու ՊՈՒ տառերը նշանակում են ։ Ռուսաստանի նորագույն պատմության ընթացքում նախագահներն օգտագործել են 4 այդպիսի ինքնաթիռներ։ Առաջին ինքնաթիռը (RA-96012) օգտագործել է Բորիս Ելցինը։ 2003 թվականին պատրաստվեց նոր ինքնաթիռ (б/н 96016) Վլադիմիր Պուտինի համար։ 2010 թվականին նախագահ Դմիտրի Մեդվեդևը հայտարարեց, որ ցանկանում է ընդլայնել նախագահական  օդային նավատորմը Վորոնեժի ինքնաթիռային գործարանում պատրաստված ևս 2 նույնատիպ ինքնաթիռների մակնիշների հաշվին։ Դրանցից առաջինը (RA-96020) հանձնվեց հատուկջակատայիններին 2012 թվականի դեկտեմբերին։ Երկրորդը՝   (RA-96021) 2014 թվականի հունվարի 30-ին հանձնվեց  Ռուսաստանի ավիացիոն  Հատուկ օդային ջոկատայիններին։ 2013 թվականի ապրիլի 25-ին կնքվեց պետական պայմանագիր ևս մեկ, թվով 5-րդ «ԻԼ-96 -300 -ՊՈւ -Մ 1» ինքնաթիռ ձեռք բերելու համար, որի արժեքը 5․2 միլիարդ ռուբլի էր։ Մատակարարումը պլանավորված էր մինչև 2015 թվականի վերջը։ 2015 թվականի սեպտեմբերի 28-ին մրցույթի համաձայն «Միավորված ավիաշինարարական կորպորացիան» 2 հատ «ԻԼ-96 -300 -ՊՈւ -Մ 1» պատվեր ստացավ։ Ինքնաթիռները առաքվելու էին  2017-2018 թվականներին։

## Նկարագրություն
Ինքնաթիռն իրենից ներկայացնում է ուղևորափոխադրող «ԻԼ-96»-ի էականորեն վերափոխված տարբերակը՝ հարմարավետության և անվտանգության ապահովման տեսանկյունից։ Սրահի հարդարման աշխատանքներով զբաղվել է անգլիական Diamond Aircraft Industries միավորումը, որը մասնագիտացված է ինքնաթիռային սարքավորումներով։

## Ներքին հարդարում
Ինքնաթիռը ներկված է ռուսական ավիաընկերության ավանդական գույնով, որի հորիզոնական հատվածում  ավելացվել է Ռուսաստանի դրոշը։

## Ծանոթագրություններ

Կատեգորիա:Նախագահական ինքնաթիռ
Կատեգորիա:Ռուսաստանի նախագահ
Ալեկ Ժորժեն

**Ալեկ Ժորժեն** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ավրանշի կազմում։ Խաղում է աջ պաշտպանի դիրքում։

## Ակումբային կարիերա
### Պարի Սեն-Ժերմեն
Ժորժենը Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2017 թվականի հունվարի 24-ին՝ փոխարինելով Լուկաս Մոուրային Ֆրանսիայի լիգայի գավաթի Բորդոյի դեմ խաղում։ 2018 թվականի հունվարին Ժորժենը մինչև մրցաշրջանի ավարտը վարձավճարով միացավ ԱԶ Ալկմարին, սակայն անցկացրեց միայն 4 հանդիպում ակումբի երիտասարդական թիմի կազմում։

### Ավրանշ
2019 թվականի սեպտեմբերի 3-ին Ժորժենը տեղափոխվեց Ավրանշ։

## Միջազգային կարիերա
2015 թվականի մայիսին Ժորժենը Ֆրանսիայի Մ17 հավաքականի կազմում հաղթեց Եվրոպայի առաջնությունը՝ անցկացնելով 5 հանդիպում և ընդգրկվելով մրցաշարի խորհրդանշական հավաքականում։ 2015 թվականի հոկտեմբերին նա մասնակցեց մինչև 17 տարեկանների աշխարհի առաջնությանը, սակայն Ֆրանսիան դուրս մնաց 1/8 եզրափակչից՝ հետխաղյա 11-մետրանոցների հարվածաշարում պարտվելով Կոստա Ռիկային։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 7-ի դրությամբ*

## Նվաճումներ
### Ակումբային
**Պարի Սեն-Ժերմեն**

* Ֆրանսիայի լիգայի գավաթ․ 2016–17
* Ֆրանսիայի սուպերգավաթ․ 2017

### Միջազգային
* ՈՒԵՖԱ Եվրոպայի Մ17 առաջնություն․ 2015

### Անհատական
* ՈՒԵՖԱ Եվրոպայի Մ17 առաջնության խորհրդանշական հավաքական․ 2015

## Ծանոթագրություններ

## Արտաքին հղումներ
* Ժորժենի պաշտոնական Ինստագրամի էջը
* Ժորժենը transfermarkt-ում
* Ժորժենը soccerbase.com-ում
* Ժորժենը WhoScored.com կայքում
* Ժորժենը Պարի Սեն-Ժերմենի պաշտոնական կայքում
* Ժորժենը Լիգա 1-ի պաշտոնական կայքում
* Ժորժենը ՈՒԵՖԱ-ի պաշտոնական կայքում
* Ժորժենը ՖԻՖԱ-ի պաշտոնական կայքում
* Ժորժենը Ֆրանսիայի ֆուտբոլի ֆեդերացիայի կայքում 

Կատեգորիա:ԱԶ Ալկմարի ֆուտբոլիստներ
Կատեգորիա:Ավրանշի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Վայրի կյանք

**Վայրի կյանք**» (), ռեժիսոր Փոլ Դանոյի ամերիկյան դրամատիկ ֆիլմը։ Սցենարի հեղինակներն են Դանոն և Զոի Կազանը։ Հիմքում ընկած է գրող Ռիչարդ Ֆորդի համանուն վեպը (1990 թվական)։ Գլխավոր դերերը խաղում են Ջեյք Ջիլենհոլը, Քերի Մալլիգանը, Էդ Օքսենբուլդը և Զոի Մարգարետ Կոլլեթին։

Ֆիլմի պրեմիերան կայացել է 2018 թվականին՝ «Սանդենս» կինոփառատոնի շրջանակներում։

## Սյուժե
1960 թվական։ Տղան հետևում է, թե իր ծնողների ամուսնությունն ինչպես է խորտակվում այն բանից հետո, երբ մայրը սիրահարվում է ուրիշ տղամարդու։

## Դերերում

## Կինոարտադրություն
### Մշակում
2016 թվականի հուլիսին հայտարարվել է, որ Փոլ Դանոն զբաղվելու է Ռիչարդ Ֆորդի վեպի ադապտացիայով՝ Զոի Կազանի հետ միասին կինոսցենարը պատրաստելու համար։ Միաժամանակ ոչ Դանոն, ոչ էլ Կազանը ֆիլմում չեն նկարահանվելու։ Այնուհետև Դանոն արել է հետևյալ հայտարարությունը. «Ռիչարդի գրքում ես տեսա ինձ և շատ ուրիշներին։ Ես միշտ ցանկացել եմ ֆիլմեր նկարահանել, և միշտ գիտեի, որ ֆիլմ պետք է նկարահանեմ ընտանիքի մասին»։ Այս նախագծի շրջանակներում կինոարտադրությամբ պետք է զբաղվեր June Pictures ընկերությունը, որի ղեկավարը՝ Ալեքս Սաքսը, մտադիր էր հանդես գալ որպես պրոդյուսեր։ Պլանավորվում էր նաև կինոարտադրության մեջ ներգրավել Nine Stories Productions ընկերությանը։ 2016 թվականի սեպտեմբերին հայտարարվել է, որ ֆիլմի գլխավոր դերակատարներն են Ջեյք Ջիլենհոլը և Քերի Մալլիգանը։ Ֆիլմի նվագակցության պատասխանատուն ամերիկացի կոմպոզիտոր Դեյվիդ Լենգն է։

### Նկարահանումներ
Ֆիլմի նկարահանումները տեղի են ունեցել Մոնտանա նահանգում (ԱՄՆ), բայց ձմռանը վատ եղանակների պատճառով ստիպված են եղել նկարահանումները դադարեցնել ու շարունակել Օկլահոմայում։

## Թողարկում
Ֆիլմի պրեմիերան կայացել է 2018 թվականին՝ «Սանդենս» կինոփառատոնի շրջանակներում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր դեռահասների համար
Կատեգորիա:Ֆիլմեր ընտանիքի մասին
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Մոնտանայում
Կատեգորիա:Ամերիկյան անկախ ֆիլմեր
Կատեգորիա:Օկլահոմայում նկարահանված ֆիլմեր
Կատեգորիա:Մոնտանայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960 թվականին
Կատեգորիա:Ֆիլմեր մայր-որդի հարաբերությունների մասին
Կատեգորիա:Ֆիլմեր հայր-որդի հարաբերությունների մասին
Մոնիկա Ուիլսոն

**Մոնիկա Ուիլսոն** (, ծննդյան անունը՝ Hunter, ), հարավաֆրիկացի մարդաբան։ Քեյփթաունի համալսարանի սոցիալական մարդաբանության ամբիոնի պրոֆեսոր (1952-1973)։

## Կենսագրություն
Մոնիկա Հանթերը ծնվել է միսիոներների ընտանիքում, Արևելյան Քեյփի Լովեդալ միսիոներական կայանում։ Մանկուց խոսել է կոսա լեզվով։ Նախքան 1934 թվականին Քեմբրիջի համալսարանից մարդաբանության դոկտորի կոչում ստանալը, պատմություն է ուսանել Քեմբրիջի 	
Գիրթոն քոլեջում։ Նրա թեզը, որի հիմքում Արևելյան Քեյփի Մպոնդո ժողովուրդն էր 1931 և 1933 թվականներին, ներկայացվել է *Նվաճման արձագանք* մենագրության մեջ։

1935 թվականին ամուսնացել է Գոդֆրի Ուիլսոնի հետ և 1935-1938 թվականներին զույգը Տանզանիայում ձեռնարկել է դաշտային հետազոտություն Nyakyusa ժողովրդի հետ կապված։ Աշխատանքները հովանավորել է Աֆրիկյան միջազգային ինստիտուտը։ 
Գոդֆրի Ուիլսոնը մահացել է 1944 թվականին։ 1944-1946 թվականներին Մոնիկան դասավանդել է Ֆորթ Հերի համալսարանի քոլեջում, 1947-1951 թվականներին՝  Ռոդսի համալսարանում։ 1952-1973 թվականներին եղել է Քեյփթաունի համալսարանի սոցիալական մարդաբանության ամբիոնի պրոֆեսոր։

Մահացել է Հոգսբեկ քաղաքի իր տանը, որն այժմ Ֆորթ Հերի համալսարանի համար հետազոտական կենտրոն է ծառայում։

## Պատկերասրահ

HogsbackConf6.JPG|Մոնիկա Վիլսոնի տունը Հոգսբեկում
HogsbackConf3.JPG|Գրադարան
HogsbackConf4.JPG|Գրադարան
HogsbackConf5.JPG|Լճակ (Հոգսբեկ)


## Աշխատություններ

* 
*  with Godfrey Wilson
* 
* (ed. with Leonard Thompson)
* 
*

## Գրականություն
* 

## Ծանոթագրություններ

## Արտաքին հղումներ
* UCT Libraries Digital Collections - Monica and Godfrey Wilson Collection 

Կատեգորիա:Կին մարդաբաններ
Կատեգորիա:Հարավաֆրիկացի գիտնականներ
Կատեգորիա:Հարավաֆրիկացի գրողներ
Կատեգորիա:Հարավաֆրիկացի մարդաբաններ
Ուբունտու (փիլիսոփայություն)

**Ուբունտու** (զուլու՝ ubuntu և ՝ մարդկայնություն), նգունի բանտու լեզվով տերմին է, որը նշանակում է մարդկայնություն։ Հաճախ թարգմանում են «Ես կամ, որովհետև մենք կանք»,  «մարդկություն այլոց նկատմամբ», բայց հաճախ օգտագործվում է ավելի փիլիսոփայական իմաստով, նշանակում է «մարդկությանը միավորող համընդհանուր փոխհարաբերության հավատ»։

Հարավային Աֆրիկայում այն օգտագործվում է որպես հումանիստական փիլիսոփայության, էթիկայի կամ գաղափարախոսության տերմին, որը հայտնի է որպես *Ուբունտուիզմ*, 1980-ական և 1990-ական թվականների ընթացքում այդ երկրներում աֆրիկանացման (անցումային մեծամասնության կառավարում) գործընթացում։

1994 թվականին Հարավային Աֆրիկայում Նելսոն Մանդելայի նախագահությամբ ժողովրդավարության անցմամբ, այս տերմինն ավելի լայնորեն հայտնի դարձավ Հարավային Աֆրիկայից դուրս, հատկապես անգլալեզու ընթերցողներին հայտնի է Դեսմոնդ Տուտուի ուբունտու աստվածաբանության միջոցով։

## Հայեցակարգի պատմություն
Ուբունտու տերմինը Հարավաֆրիկյան աղբյուրներում հայտնվել է 19-րդ դարի կեսերից։ Թարգմանությունները ներառել են «մարդկային բնության, մարդասիրության, մարդկայնության, առաքինության, բարության» իմաստային դաշտը։ Քերականորեն բառը բաղկացած է *-ntʊ̀*   «մարդ, մարդկային արարած» արմատից, 14 դասի *ubu-* նախածանցից՝ կազմելով վերացական գոյական, տերմինը համապատասխանաբար ձևավորում է *մարդկություն* վերացական անվանումը։

Հայեցակարգը ժողովրդականացվեց 1950-ական թվականներից սկսած`«փիլիսոփայության» կամ «աշխարհայացքի» (ի հակադրություն անհատին վերագրվող որակի) շրջանակներում, մասնավորապես, African Drum ամսագրում Inkundla Ya Bantu թերթի  հրապարակված գրվածքներում։ 1970-ական թվականներից սկսած ուբունտուն նկարագրվում էր որպես «աֆրիկյան հումանիզմի» հատուկ տեսակ։ 1960-ական թվականների ապագաղութացման ժամանակ քաղաքական մտածողների քարոզչությամբ աֆրիկանիզացման համատեքստում ուբունտուն օգտագործվել է որպես հումանիզմի հատուկ աֆրիկյան (կամ հարավաֆրիկյան) տեսակ Զիմբաբվեում և Հարավային Աֆրիկայում սև մեծամասնության իշխանության անցնելու համատեքստում։ Ուբունտուին նվիրված առաջին հրատարակությունը, որպես փիլիսոփայական հայեցակարգ, հայտնվել է 1980 թվականին, *Հունհուիզմ կամ Ուբունտուիզմ. Զիմբաբվեի բնիկ քաղաքական փիլիսոփայություն* Ստանլակե Ջ. Ու. Սամկանեի կողմից։ Հունհուիզմը կամ Ուբունտուիզմը ներկայացնում է որպես քաղաքական գաղափարախոսություն նոր Զիմբաբվեի համար, քանի որ Հարավային Ռոդեզիան անկախացել էր Միացյալ Թագավորությունից։

Հայեցակարգը 1990-ական թվականներին Զիմբաբվեից անցավ Հարավային Աֆրիկա` որպես առաջնորդող իդեալ ապարտհեյդից մեծամասնության կառավարման անցման փուլում։ Տերմինն առկա է Հարավային Աֆրիկայի Ժամանակավոր Սահմանադրության վերջաբանում (1993). «կա փոխըմբռնման, այլ ոչ թե վրեժխնդրության անհրաժեշտություն, վերականգնման և ոչ թե փոխհատուցման կարիք, ուբունտուի, այլ ոչ թե զոհ դառնալու»։

## Ծանոթագրություններ

Կատեգորիա:Ապագաղութացում
Կատեգորիա:Աֆրիկյան փիլիսոփայություն
Կատեգորիա:Հասարակական էթիկա
Կատեգորիա:Հումանիզմ
Կատեգորիա:Պանաֆրիկանիզմ
Ղարայազի (Աղստևի շրջան)

**Ղարայազի** (), ավան ներկայիս Ադրբեջանական Հանրապետության Աղստևի շրջանում։

## Աշխարհագրություն
Ավանը գտնվում է Ղարայազի արգելոցի տարածքում՝ Քուռ գետի ափին։ Հարավ-արևմուտքից սահմանակից է Սոյուղբուլաղլար, հյուսիս-արևելքից՝ Սոյուղբուլաղ, հարավ-արևելքից՝ Հազի Ասլանով գյուղերին։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Տիրամայրը փոքրիկի հետ

«**Տիրամայրը փոքրիկի հետ**» (), իտալացի գեղանկարիչ Ամբրոջո Լորենցետտիի կտավը, որը ստեղծվել է մոտավորապես 1320-1330 ական թվականներին։ Պահվում է Միլանի Բրերա պատկերասրահում (1947 թվականի ընտրանի)։

## Նկարագրություն
Չնայած պահպանման պայմաններին՝ խունացել է Տիրամոր գլխանոցի կապտականաչավուն գույնը,այնուամենայնիվ, կտավը պահպանել է կենդանի իրականության   ընկալումը, որը հատուկ է Լորենցետտիի աշխատանքներին և 14-րդ դարի Սիենայի դպրոցին։ Կտավը պատկանում է գեղանկարչի ավելի վաղ շրջանի ստեղծագործություններին՝ արտացոլելով Ջոտտոյի ազդեցությունը, մասնավորապես եռակողմ արձանների ֆիգուրները՝ տեղադրված նրբագեղ ոսկեգույն ֆոնին, կարևորելով անձնային  փոխրաբերություններում հոգևորը։ Կտավում պատկերված է Տիրամայրը՝ Հիսուսին գրկած։ Տիրամայրն ունի լուրջ, միևնույն ժամանակ քնքուշ հայացք, ուսերին արձակ,  գեղեցիկ գլխանոցն է,  միջնադարյան Սիենա քաղաքին հատուկ՝ երկարածամ է։ Տիրամայրը Հիսուսին գրկել է գլխանոցի յասամանագույն մասով։ Ամուր կապկպված փոքրիկը խաղացնում է մատիկները, իսկ Տիրամորն ուղղած հայացքը լի է քնքշությամբ։ Նկարիչը վստահորեն ձգտել է  ավելի արտահայտիչ ընդգծել դիմագծերի ստվերային նրբությունը։

## Ծանոթագրություններ

## Գրականություն
* 

Կատեգորիա:1320 նկարներ
Կատեգորիա:Ամբրոջո Լորենցետտիի նկարներ
Կատեգորիա:Բրերա պատկերասրահի նկարներ
Կատեգորիա:Մարիամ Աստվածածինը գեղանկարչության մեջ
Կատեգորիա:Քրիստոսը գեղանկարչության մեջ
No Stress

**«No Stress»** (հայ․՝ Սթրես չկա), հաուս ժանրի երգ՝ գրված 2008 թվականին ֆրանսիացի երաժիշտ Լորան Վուլֆի կողմից, և համանուն սինգլը, որ թողարկվել է նույն թվականի ապրիլի 11-ին Vogue լեյբլի մասնակցությամբ։ Այն Լորան Վուլֆի *[[Wash My World]]* վեցերորդ ստուդիական ալբոմի գլխավոր սինգլն է, որից բացի ռադիոեթերում հնչել է նաև Zen @ Acoustic ռեմիքսը, որը ձայնասկավառակում տասներորդն է։ Երգում հնչող վոկալը պատկանում է սևամորթ երգիչ Էրիկ Քարտերին, թեև նա հիշատակված էլ չէ ձայնասկավառակի ենթագրերում։ Դրանից բացի, գոյություն ունի տարբերակ ինդոնեզացի փոփ երգչուհի Անգգունի վոկալով։

«No Stress» երգը ձեռք է բերել չափազանց մեծ ժողովրդականություն Եվրոպայում, հատկապես Բելգիայի ու Ֆրանսիայի տարածքում, որտեղ զբաղեցրել է առաջին հորիզոնականները հիթ-շքերթներում։ Լավագույն հարյուր երգերի ֆրանսիական հիթ-շքերթում երգը մնացել է 37 շաբաթ, բելգիականում՝ 32 շաբաթ։ Շվեյցարիայում երգը հասել է յոթերորդ հորիզոնականին լավագույն հարյուր երգերի հիթ-շքերթում, որում ընդգրկվել է 72 շաբաթ։

## Երգացանկ
* **CD սինգլ**

* **CD մաքսի**

* **12" մաքսի**

* **Թվային ներբեռնում**

## Ձայնագրման մասնակիցներ
* Երգի հեղինակներ՝ Լորան Վուլֆ, Ջերեմի Հիլս, Էրիկ Ռիմա
* Կատարող և պրոդյուսեր՝ Լորան Վուլֆ
* Վոկալ՝ Էրիկ Քարտեր, Անգգուն
* Ստուդիա՝ Wolf Project Studio
* Դիզայն՝ csublime.com
* Հրատարակչություն՝ ATV / Sony Music Publishing France (Catalog Darkness)

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* «No Stress» — երգի տեսահոլովակը
Կանոնգիրք հայոց (4631)

**Կանոնգիրք Հայոց** (4631), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4631 թվի տակ։ Ձեռագիրը գրվել է 1649 թվականին Յովհաննես աբեղա գրիչի կողմից՝ Ղարասում (Ղրիմ)։ Կազմողը եղել է Յովհաննես աբեղա։ Ստացողը եղել է Օգսենտ մահտեսին։ Գրված է թղթի վրա, որն ունի 15X10.5 չափս։ Ձեռագիրը կազմված է 291 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը`կաշեպատ տախտակ, աստառը՝ կանաչ կտավ։ Հիշատակարաններ գրչի՝ 281ա, 290բ, 291ա, հետագայի՝ 1ա (1914 թ.):
## Բովանդակություն
* Յակոբ Ղրիմեցւոյ Յաղագս պսակի ամուսնացելոց։

## Ծանոթագրություններ

Կատեգորիա:Մատենադարանի ձեռագրեր
Սալօղլու

**Սալօղլու** (), ավան ներկայիս Ադրբեջանական Հանրապետության Աղստևի շրջանում։

## Պատմություն
Գյուղի տարածքում է գտնվում 1991 թվականից լքված խորհրդային նախկին ռազմաբազա։ 2011 թվականին Տարածքների ականազերծման ադրբեջանական ազգային գործակալության () կողմից իրականացրած ծրագրի շրջանակներում գյուղի տարածքը ականազերծվել է։

## Բնակչություն
2009 թվականի մարդահամարի համաձայն գյուղում բնակվում է 1581 մարդ։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Ժողովածու (4633)

**Ձեռագրի անվանումը** (4633), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4633 թվի տակ։ Ձեռագիրը գրվել է 17-րդ դարում։ Գրված է թղթի վրա, որն ունի 16x10 չափս։ Ձեռագիրը կազմված է 70 թերթից։ Գրված է միասյուն, բոլորգրով և նոտրգրով։ Կազմը՝ լուսանցազարդ ստվարաթուղթ։ Հիշատակարաններ հետագայի՝ 2ա (1914 թ.):
## Բովանդակություն
* Ի Սաղմոսաց մեկնութենէ,
* Վկայութիւնք ի սուրբ Գրոց և ի բանից սուրբ հարանց,
* Պետ. Հռոմկլայեցւոյ Քարոզ ողջունի,
* Ի Պարապմանց գրոց Կիւրզի Աղէքսանդրացւոյ,
* Ի Ճառից Գրիգոր Աստուածաբանի Առ Արիանոս։

## Ծանոթագրություններ

Կատեգորիա:Մատենադարանի ձեռագրեր
Դուն կլոր

**Դուն կլոր**, բոշխազգիների (Cyperaceae) ընտանիքի բազմամյա, երկշաքիլավոր մոլախոտ; Այն խոնավասեր է և ջրի նկատմամբ այնքան զգայուն, որ իր ցողուններն արձակում և մոլուտներ է կազմում դաշտի միկրոռելիեֆի ցածրադիր տարածություններում, ուր երկար ժամանակով ջուր է հավաքվում։

## Նկարագրություն
Նոր ծլող բույսի ստորգետնյա ցողունն աճի սկզբնական շրջանում ուղղահայաց ուղղություն ունի։ Հասնելով մինչև 15-20 սմ խորության՝ ստորգետնյա ցողունի միջհանգույցները կարճանում են և աճի խթանիչների ազդեցության տակ ցողունը ծռվում է՝ ընդունելով վերընթաց ուղղություն։ Այդ փռվածքի հանգույցները հաստանալով վեր են ածվում կլոր, երկարավուն պալարների, որոնք իրենց վրա կրում են հաստ մազարմատներ։ Դրանք ծառայում են պալարն ու բույսը սնելու համար։ Կազմավորվելուց հետո պալարը մինչև ձմեռումը մեծ քանակությամբ սննդանյութեր է կուտակում և հաջորդ տարվա վաղ գարնանը առաջացնում է ստորգետնյա և վերգետնյա նոր ցողուններ։ Ստորգետնյա ցողունները աճում են հորիզոնական, թեք կամ ուղղահայաց ուղղությամբ։ Մեր պայմաններում ցողուններն հասնում են մինչև 40 սմ բարձրության։ Դրանք եռակող են, ողորկ։ Տերևները գծային են, հարթ ու գորշ։ Ծաղկափթթությունը հուրան է և կազմում է հասկափնջերի մի ամբողջ խմբավորում։ Սերմերը մանր են և մեծ մասամբ աղբոտում են առվույտի սերմնանյութը, ինչպես նաև ոռոգվող ու վատ ոռոգման հետևանքով գերխոնավացած ու ճահճացող հողատեսքերը։ Բույսը ծաղկակիր ցողուն առաջացնում է ծլելու տարին;

## Ծանոթագրություններ

Կատեգորիա:Բոշխազգիներ
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Աֆրիկայի բուսականություն
Հազի Ասլանով (ավան, Աղստևի շրջան)

**Հազի Ասլանով** (), ավան ներկայիս Ադրբեջանական Հանրապետության Աղստևի շրջանում։

## Աշխարհագրություն
Գյուղը գտնվում է Ղարայազի արգելոցի տարածքում, Քուռ գետի ափին։ Հյուսիսից սահմանակից է Ղարայազի գյուղին։

## Բնակչություն
2009 թվականի մարդահամարի համաձայն գյուղում բնակվում է 200 մարդ։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Հակոբ Կևորկյան

**Հակոբ Կևորկյան** (, ), ամերիկահայ հնագետ, արվեստի գիտակ և կոլեկցիոներ։

## Կենսագրություն
Ծնվել է Թուրքիայի Կեսարիա բնակավայրում, ավարտել Ստամբուլի Ռոբերտ ամերիկյան քոլեջը, 19-րդ դարի վերջում  բնակություն հաստատել Նյու Յորքում, աջակցել Ամերիկայի արևելյան արտեֆակտների ճաշակի ձեռքբերման հարցում։

1903 թվականից Իրանի Սուլթանաբադ քաղաքում կատարել է պեղումներ, 1907 թվականից՝ միջնադարյան Ռեյի քաղաքում և հավաքագրել է Արևելյան արվեստի բացառիկ հավաքածու, մասնավորապես՝ իսլամական և պարսկական։ 1911 թվականին Լոնդոնում կազմակերպել է իսլամական կերամիկայի ցուցահանդես։ Կևորկյանի ղեկավարությամբ կատարված պեղումների արդյունքը 1914 թվականին ցուցադրվել է Նյու-Յորքում։ Կևորկյանի հավաքածուից վաճառվել են մեծ թվով իսլամական նմուշներ, ներառյալ Իսպահանի լաքապատ դռներ և կղմինդրե վահանակներ, գրքեր ու գեղանկարներ, գորգեր և կերամիկա 1920-ական թվականներին Նյու Յորքի Անդերսոնի պատկերասրահում անցկացված ցուցահանդեսում։ 1929 թվականին Կևորկյանն աճուրդում ձեռք է բերել վայելչագրության և գեղանկարչության Մողոլներ ալբոմը, որը հայտնի է դարձել որպես Կևորկյան ալբոմ։

Բրուքլինի թանգարանի «Կևորկյան» պատկերասրահում ցուցադրվում են ասորական բարձրաքանդակներ, որոնք Կևորկյանը նվիրաբերել է հաստատությանը։ Փենսիլվանիայի համալսարանում տեղի ունեցած դասախոսությունը վկայում է 1930-ականների ընթացքում Թուրքիայում իրագործած համատեղ պեղումների մասին։ Նյու Յորքում Կևորկյանի մահից հետո Կևորկյան հիմնադրամը Կոլումբիայի համալսարանում հիմնադրվել է Իրանական հետազոտությունների Կևորկյան ամբիոնը։

Նյու Յորքի համալսարանում գործում է Կևորկյանի անվան կենտրոնը, որտեղ ներառված է Մերձավոր Արևելքի բաժինը և գրադարանը։ Նյու Յորքի համալսարանի Մերձավոր Արևելքի ուսումնասիրությունների Հակոբ Կևորկյան կենտրոնը ստեղծվել է 1966 թվականին՝ նպաստելու ժամանակակից և Մերձավոր Արևելքի միջդիսիպլինար ուսումնասիրությանը և տարածաշրջանի հանրային ընկալման բարձրացմանը։

## Ծանոթագրություններ

## Արտաքին հղումներ
*The Emperors' album: images of Mughal India, an exhibition catalog from The Metropolitan Museum of Art (fully available online as PDF), which contains material collected by Kevorkian

Կատեգորիա:ԱՄՆ-ում օսմանյան ներգաղթյալներ
Կատեգորիա:Ամերիկահայ արևելագետներ
Կատեգորիա:Ամերիկահայ հավաքորդներ
Կատեգորիա:Ամերիկահայ հնագետներ
Կատեգորիա:Ռոբերտ քոլեջի շրջանավարտներ
Use Somebody

**Use Somebody**, ամերիկյան Kings of Leon ռոք խմբի երգը նրանց Only by the Night չորրորդ ստուդիական ալբոմից, որը որպես առանձին սինգլ թողարկվել է 2008 թվականի դեկտեմբերի 9-ին։ 2010 թվականի հունվարի 31-ին երգն արժանացել է Գրեմմի մրցանակի երեք անվանակարգերում՝ *Տարվա լավագույն ձայնագրություն, Լավագույն ռոք երգ, Լավագույն վոկալային ռոք կատարում խմբի կողմից*, ինչպես նաև ներկայացվել է ևս մեկ անվանակարգում՝ *«Գրեմմի» տարվա լավագույն երգի համար*։

## Պատմություն
Երգն ստացել է դրական արձագանքներ երաժշտական քննադատների ու առցանց հրատարակությունների կողմից, ինչպիսիք են Միքայել Վուդը (Mikael Wood, *[[Entertainment Weekly]]*, Նիք Լևայնը (Nick Levine, Digital Spy), Գևին Հայնսը (Gavin Haynes, *[[NME]]*)։

Ավստրալիայում սինգլը վեց շաբաթ գլխավորել է Official Airplay Chart հիթ-շքերթը։ Միացյալ Նահանգներում «Use Somebody» երգը գլխավորել է տարբեր ձևաչափերի մի շարք հիթ-շքերթներ՝ դառնալով չորրորդ երգը պատմության մեջ, որը գլխավորել է Mainstream Top 40, Adult Top 40, Alternative Songs և Triple A ռադիո հիթ-շքերթներ (առաջին երեքը եղել են Goo Goo Dolls խմբի «Slide», Sugar Ray խմբի «Every Morning» և Green Day խմբի «Boulevard of Broken Dreams» երգերը)։ Սինգլը 57 շաբաթ ընդգրկվել է Hot 100 հիթ-շքերթում, հասել չորրորդ հորիզոնականին համազգային Hot 100 հիթ-շքերթում և առաջին հորիզոնականին Pop Songs ու *Billboard* Hot Modern Rock Tracks (ներկայում՝ «Alternative» chart) հիթ-շքերթներում՝ դառնալով խմբի երեք չարթփոփերներից երկրորդն այդ ռոք հիթ-շքերթում։ «Use Somebody» երգը գլխավորել է նաև Adult Top 40 Chart հիթ-շքերթը։

Սինգլն ունեցել է առևտրային մեծ հաջողություն և ստացել պլատինե կարգավիճակ Ավստրալիայում ու Միացյալ Նահանգներում (որտեղ վաճառվել է ավելի քան 4 մլն օրինակ), ավելի քան մեկ մլն օրինակով վաճառվել է Մեծ Բրիտանիայում, որտեղ այն հասել է բրիտանական UK Top 75 հիթ-շքերթի երկրորդ հորիզոնականին՝ 65 շաբաթ մնալով հիթ-շքերթում և դառնալով ութերորդ սինգլը պատմության մեջ՝ ըստ հիթ-շքերթում ընդգրկվելու երկարատևության (Top 100-ում այն մնացել է 85 շաբաթ)։

## Երգացանկ
;CD single
# «Use Somebody» — 3:51
# «Knocked Up» (Lykke Li vs. Rodeo Remix) — 5:34

;iTunes exclusive EP
# «Use Somebody» — 3:51
# «Knocked Up» (Lykke Li vs. Rodeo Remix) — 5:34
# «Frontier City» — 3:36
# «The Bucket» (CSS Remix) — 3:43

## Հիթ-շքերթներ և հավաստագրումներ

### Շաբաթական հիթ-շքերթներ

### Հավաստագրումներ

### Տարեկան հիթ-շքերթներ

### Տասնամյակի հիթ-շքերթներ

## Ծանոթագրություններ

## Արտաքին հղումներ
* Use Somebody. youtube.com

Կատեգորիա:Գրեմմի մրցանակակիր ձայնագրություններ
Էրիկ Դևիս

**Էրիկ Խավիեր Դևիս Գրախալես** (, ), պանամացի ֆուտբոլիստ, ԴԱԿ 1904 ակումբի և Պանամայի հավաքականի պաշտպան։ 2018 թվականի աշխարհի առաջնության մասնակից։

## Ակումբային կարիերա
Դևիսն իր կարիերան սկսել է «Արաբե Ունիդո» ակումբում։ 2008 թվականին թիմի հիմնական կազմում կատարել է իր նորամուտը Պանամայի առաջնությունում։ 2010 թվականին Էրիկ Դևիսը դարձել է երկրի չեմպիոն։ 2011 թվականին տեղափոխվել է ուրուգվայական «Ֆենիքս» ակումբ։ 2012 թվականի մայիսի 12-ին «Սերիտո» ակումբի դեմ խաղում նա կատարել է իր նորամուտը Ուրուգվայի առաջնությունում։ 2013 թվականին խաղային պրակտիկա ստանալու համար Էրիկ Դևիսը վարձավճարային հիմունքներով վերադարձել է «Արաբե Ունիդո»։

Նույն թվականի ամռանը նա տեղափոխվել է «Սպորտինգ Սան Միգելիտո»։ Հուլիսի 21-ին «Չորիլիո» ակումբի դեմ խաղում Դևիսը կատարել է իր նորամուտն այդ ակումբում։ Սեպտեմբերի 5-ին կայացած «Պլասա Ամադոր» ակումբի դեմ խաղում Դևիսը խփել է իր առաջին գոլը բարձրագույն մակարդակում։

2015 թվականին Էրիկ Դևիսը տեղափոխվել է Սլովակիայի ԴԱԿ 1904 ակումբ։ Սեպտեմբերի 22-ին «Սկալիցա» ակումբի դեմ խաղում կատարել է իր նորամուտը Սլովակիայի Սուպերլիգայում։ 2017 թվականի մարտի 11-ին կայացած «Ժիլինա» ակումբի դեմ խաղում Դևիսը խփել է իր առաջին գոլը ԴԱԿ 1904 ակումբի կազմում։

## Միջազգային կարիերա
2010 թվականի օգոստոսի 12-ին կայացած Վենեսուելայի հավաքականի դեմ ընկերական խաղում Էրիկ Դևիսը կատարել է իր նորամուտը Պանամայի հավաքականում։ 2011 թվականին Պանամայի երիտասարդական հավաքականի կազմում Էրիկը մասնակցել է ԿՈՆԿԱԿԱՖ-ի երիտասարդական գավաթի խաղարկությանը, որի ընթացքում մասնակցել է Սուրինամի, Հոնդուրասի, Մեքսիկայի և Գվատեմալայի երիտասարդական հավաքականների դեմ խաղերին։ Նույն թվականին Դևիսն ընդգրկվել է թիմի հայտացուցակում՝ մասնակցելու Կոլումբիայում անցկացվող աշխարհի երիտասարդական առաջնությանը, որի ընթացքում խաղացել է Ավստրիայի, Եգիպտոսի և Բրազիլիայի հավաքականների դեմ։

2011 թվականին Դևիսը նվաճել է բրոնզե մեդալ ԿՈՆԿԱԿԱՖ-ի ոսկե գավաթի խաղարկությունում։ Մրցաշարի ընթացքում նա մասնակցել է Կանադայի հավաքականի դեմ խաղին։

2015 թվականին Դևիսը երկրորդ անգամ դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Տրինիդադ և Տոբագոյի, Մեքսիկայի և երկու անգամ ԱՄՆ-ի հավաքականների դեմ խաղերին։

2017 թվականին Դևիսը երրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը, որի ընթացքում մասնակցել է Նիկարագուայի հավաքականի դեմ խաղին։

2018 թվականին Էրիկ Դևիսը մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Բելգիայի և Անգլիայի հավաքականների դեմ խաղերին։

## Ձեռքբերումներ
**Ակումբային**

 **«Արաբե Ունիդո»**
*  Պանամայի առաջնություն — Կլաուսուրա 2010

**Միջազգային**

 **[[Պանամայի ֆուտբոլի ազգային հավաքական|Պանամա]]**
*  ԿՈՆԿԱԿԱՖ-ի ոսկե գավաթ — 2011
*  ԿՈՆԿԱԿԱՖ-ի ոսկե գավաթ — 2015

## Ծանոթագրություններ

## Արտաքին հղումներ
* 
* Ֆուտբոլիստի էջը - Sporting SM
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պանամայի հավաքականի ֆուտբոլիստներ
Կատեգորիա:Պանամացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Fantasy (երգ, Մրայա Քերի)

«**Fantasy**», երգ՝ գրված ամերիկացի երգչուհի Մրայա Քերիի և Դեյվ Հոլի կողմից Քերիի *«[[Daydream (ալբոմ, Մրայա Քերի)|Daydream]]»* հինգերորդ ստուդիական ալբոմի համար։ Երգը համադրում է պարային և փոփ երաժշտության տարրերը R&B-ի հետ։ Երգի սինգլը գլխավորել է բազմաթիվ երկրների հիթ-շքերթները, ներառյալ՝ ԱՄՆ (Hot 100), Մեծ Բրիտանիան (UK Singles Chart), Կանադան, Ավստրալիան, Նոր Զելանդիան։ Երգը դարձել է երկրորդը *[[Billboard]]* ամսագրի պատմության մեջ (Մայքլ Ջեքսոնի «You Are Not Alone» երգից հետո) և առաջինը կնոջ կատարմամբ, որ Billboard Hot 100 հիթ-շքերթում իր նորամուտը կատարել է միանգամից առաջին հորիզոնականում (և երգչուհու իններորդ չարթփոփերն ԱՄՆ-ում)։ Սինգլն ստացել է կրկնակի պլատինե կարգավիճակ (առաջին անգամ Մրայա Քերիի կարիերայում) RIAA-ից և դարձել 1995 թվականի երկրորդ սինգլը ԱՄՆ-ում վաճառված օրինակների ընդհանուր քանակով (ավելի քան 1,500,000 օրինակ)։ Հետագայում երգն ընդգրկվել է մի շարք հավաքածուներ ալբոմներում՝ *[[Number 1’s (ալբոմ, Մրայա Քերի)|Number 1’s]]* (1998), *[[Greatest Hits (ալբոմ, Մրայա Քերի)|Greatest Hits]]* (2001) և *[[:en:Playlist: The Very Best of Mariah Carey|The Very Best of Mariah Carey]]* (2010)։

## Ձայնագրության մասնակիցներ
Աղբյուր՝ *Daydream* ձայնասկավառակ.

* Մրայա Քերի – վոկալ, հեղինակ, պրոդյուսեր
* Դեյվ Հոլ – համապրոդյուսեր, հեղինակ
* Թինա Ուեյմութ – համահեղինակ
* Քրիս Ֆրանց – համահեղինակ
* Սթիվեն Սթանլի – համահեղինակ
* Էդրիան Բելյու – համահեղինակ

## Մրցանակներ
«Fantasy» երգն արժանացել է մի շարք հեղինակավոր մրցանակների 1995 և 1996 թվականներին։ Blockbuster Entertainment Awards մրցանակաբաշխությունում երգն արժանացել է մրցանակի «Ամենասիրելի սինգլ» անվանակարգում։ Դրանից բացի այն ստացել է «Pop Award» 1996 թվականին՝ American Society of Composers, Authors and Publishers (ASCAP) ամենամյա մրցանակաբաշխությունում։ Քերին ստացել է «Տարվա պարային ձայնագրություն» մրցանակ «National Dance Music Awards» (1996) մրցանակաբաշխությունում։ «Fantasy» երգն ստացել է երկու մրցանակ 1996 թվականի «Winter Music Conference National Dance Music Awards» մրցանակաբաշխությունում՝ հաղթելով «Ամենասիրելի սինգլ» («Favorite Single») և «Տարվա պարային ձայնագրություն» («Dance Record of the Year») անվանակարգերում։ Երգն ստացել է Broadcast Music Incorporated (BMI) մրցանակ «Տարվա փոփ երգ» («Pop Song of the Year», 1997) անվանակարգում, ինչպես նաև «Ամենասիրելի սինգլ» մրցանակ («Favorite Single») «Archer Awards» ամենամյա մրցանակաբաշխությունում։ Բացի այդ, երգը ներկայացվել է «Գրեմմի» մրցանակի *Կնոջ լավագույն վոկալային փոփ կատարում* անվանակարգում «Գրեմմիի» 38-րդ մրցանակաբաշխության ժամանակ։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Հավաստագրումներ

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:Դանս-փոփ երգեր
Կատեգորիա:Մրայա Քերիի երգեր
Մոնտե Կառլոյի ավտոմրցարշավ

thumb|A staging post from the 1959 Monte Carlo Rally
[thumb|1911 – Henri Rougier and the victorious 25Hp [Turcat-Méry before the inaugural Monte Carlo rally]]
[thumb|right|[Ռուսսո- Բալտ С-24/55-ը  մրցարշավի պահին (1912 թիվ)]]
[thumb|right|[Մարկուս Գրոնհոլմը 2004 թվականի ավտոմրցարշավի ժամանակ]]
[thumb|right|[Կարլոս Սայնսը 1999 թվականի ավտոմրցրշավի ժամանակ]]
|thumb|right|Rally van Monte Carlo 2017
**Մոնտե Կառլոյի ավտոմրցարշավ** (), ավտոմրցարշավ, կազմակերպված Մոնակո ավտոմոբիլային ակումբի կողմից  (որն անցկացնում է նաև Մոնակոյի Գրան-Պրի ֆորմուլա-1)։ Փուլն սկսվում է Լազուրի ափից՝ Մոնակոյի իշխանություն, շարունակվում է մինչև Ֆրանսիայի հարավ-արևելք։ Իր կազմավորման պահից՝ 1911 թվականից, իշխան Ալբեր I-ի կողմից, այս դժվար մրցարշավը համարվում է ավտոմոբիլային արդյունաբերության ոլորտում բարեփոխումների և նորարարությունների փորձարկման «պալիգոն»։ Հաղթանակն այս մրցարշավում մեծ հեղինակություն և փառք է բերում ավտոարտադրողներին։  1973-2008 թվականները Մոնթե Կառլոյի հաղթարշավի տարիներն էին (WRC): 2009 թվականից ի վեր ներառված է Intercontinental Rally Challenge (IRC) օրացույցում։ Ճանապարհի ծածկույթն առանձնանում է չորս հատուկ տեսակներով (չոր ասֆալտ, խոնավ ասֆալտ, ձյուն և սառույց), իսկ երբեմն նրանցից մեկ տեսակը խիստ արտահայտված կարող է լինել` այդ պատճառով մրցավազքում կարևոր է ճիշտ դադարի ընտրությունը։ Վարորդի համար սա հաճախ դժվար ընտրություն է, քանի որ անվադողերը, որոնք աշխատում են ձյան և սառույցի վրա, սովորաբար վատ  են ընթանում չոր ասֆալտի վրա։
Այս մրցաշավներն հանդես են գալիս շատ գեղեցիկ և հետաքրքիր մասնակիցներ։ Երթուղին լի է ոլորաններով և կտրուկ շրջադարձերով։ Մոնթե Կառլոյում գործում են նաև  երկու գիշերային մրցարշավեր։

## Մրցարշավի հաղթողներ
### 1911—1929

### 1930—1949

### 1950—1959

### 1960—1972

### 1973—1985

### 1986—1999

### 2000—2009

### 2009—2011
2009—2011 թվականների  IRC կլասի ավտոմրցարշավ

### 2012 — 2019
2012-ին Մոնտե Կարլո ավտոմրցարշավը կրկին վերադարձավ WRC օրացույցին։

### 2020—ներկա

## Արտաքին հղումներ
* Автомобильный клуб Монако

## Ծանոթագրություններ

Կատեգորիա:Ավտոմրցարշավ
Կատեգորիա:Ավտոսպորտ Մոնակոյում
Բրայան Բոյտանո

**Բրայան Բոյտանո** (, , ), ամերիկացի գեղասահորդ իտալական ծագումով. ԱՄՆ-ի քառակի չեմպիոն (1985-1988), աշխարհի կրկնակի չեմպիոն (1986, 1988), 1988 թ. Ձմեռային օլիմպիական խաղերում տղամարդկանց մենասահքում նվաճել է ոսկե մեդալ։

### Կենսագրություն

9 տարեկանում սկսել է մարզվել Լինդա Լիվերի ղեկավարությամբ։ 1987 թվականին Լինդա Լիվերը հրավիրել է խորեոգրաֆ Սանդրա Բեզիկին՝ մասնակցելու 1988 թվականի ձմեռային օլիմպիական խաղերի կարճ և ազատ ծրագրերի ստեղծմանը։

Սանդրա Բեզիկը դարձավ Բոյտանոյի օլիմպիական ծրագրերի խորեոգրաֆը, ում հետ էլ նա նվաճեց ոսկե մեդալ։

Ջակոմո Մեյերբերի բալետի երաժշտությամբ Les Patineurs կարճ ծրագիրը նվիրված էր XIX դարի գեղասահորդներին։ «Նապոլեոն» ֆիլմի երաժշտությամբ Սանդրա Բեզիկի բեմադրած կարճ ծրագիրը ստեղծեց Բոյտանոյի ռոմանտիկ հերոսի կերպարը, ով  պատրաստվում էր գնալ պատերազմի և վերադառնալ հաղթանակով։

1996 թվականին ընդգրկվել է Գեղասահքի համաշխարհային և Գեղասահքի ամերիկյան փառքի սրահ։

Բրայան Բոյտանոյի պարոդիկ կերպարը, որպես սուպերհերոս, ստեղծվել է «Հարավային այգի», «Սուրբ Ծննդյան ոգին» և «Հարավային այգի. մեծ, ավելի երկար և առանց կրճատումների» մուլտֆիլմերի սերիաներում։ Մեծ ճանաչում է ձեռք բերել նրան նվիրված «What Would Brian Boitano Do?» երգը։

Բրայան Բոյտանոն ազատ հոմոսեքսուալիստ է։ 2013 թվականի դեկտեմբերի 19-ին սպորտսմենը կրակ է բացել։ Դա տեղի է ունեցել Սոչիի 2014 թվականի ձմեռային օլիմպիական խաղերում Օլիմպիական պատվիրակության կազմում ԱՄՆ նախագահ Բարաք Օբամայի կողմից նրա ընդգրկվելուց մեկ օր անց։

Ներկայումս բնակվում է Կալիֆորնիայի Սաննիվեյլ քաղաքում։

### Սպորտային ձեռքբերումներ

## Ծանոթագրություններ

## Արտաքին հղումներ

* Биография Брайана Бойтано
* Фан-клуб Брайана Бойтано

Կատեգորիա:Օլիմպիական չեմպիոններ
Կատեգորիա:Աշխարհի չեմպիոններ
Կատեգորիա:Ամերիկացի օլիմպիական չեմպիոններ
Կատեգորիա:Ամերիկացի գեղասահորդներ
Կատեգորիա:Ամերիկացի դերասաններ
Փոյլու (Աղստևի շրջան)

**Փոյլու** (), ավան ներկայիս Ադրբեջանական Հանրապետության Աղստևի շրջանում։

## Տնտեսություն
Ավանի բնակչությունը զբաղվում է գյուղատնտեսությամբ և անասնապահությամբ։

## Պատմություն
Գյուղը ժամանակին բնակվեցված է եղել հայերով, արաբներով և ռուսներով։ Կան 16-րդ, 18-րդ և 19-րդ դարերի տապանաքարեր։

## Հայտնի բնակիչներ
Փոյլուում է ծնվել ադրբեջանցի բանաստեղծ Նարիման Հասանզադեն։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Ալբանիայի ազգային պարկերի ցանկ

Սա Ալբանիայի ազգային պարկերի ցանկն է, որը ներառում է 14 ազգային պարկ և մեկ ծովային պարկ։ Նրանք ընդգրկում են 210668.48 հա տարածք կամ ընդհանուր տարածքի մոտավորապես 6.7%-ը։ Ազգային անվտանգությունն ու ազգային պարկերի կառավարումն իրականացնում է Ալբանիայի Բնապահպանության նախարարությունը։

## Ալբանիայի ազգային պարկերի ցանկ

## Ծանոթագրություններ

## Արտաքին հղումներ
* Ալբանիայի պաշտպանվող տարածքների ազգային գործագալություն 

Կատեգորիա:Ալբանիայի աշխարհագրություն
Կատեգորիա:Ցանկեր:Ալբանիա
Ջեյրանչոլ

**Ջեյրանչոլ** (), ավան ներկայիս Ադրբեջանական Հանրապետության Աղստևի շրջանում։

Ջեյրանչոլում է գտնվել խորհրդային բանակի ամենամեծ ռազմական զորավարժարաններից մեկը, որի պատճառով ավանի մոտակայքում մնացել են բազմաթիվ ականներ, լքված զինամներթք։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Քրիստոֆ Գալֆայան

**Քրիստոֆ Գալֆայան** (, ), հայկական ծագմամբ ֆրանսիացի նախկին լողորդ։

## Կենսագրություն
Իր ամենամեծ մարզական հաջողությունը Քրիստոֆ Գալֆայանը գրանցել է 1993 (Շեֆիլդ) և 1995 (Վիեննա) թվականների Եվրոպայի առաջնություններում, որտեղ 50 մ ազատ լողաոճի մրցումներում նվաճել է արծաթե մեդալներ։ Երկու անգամ էլ նա զիջել է ռուսաստանցի Ալեքսանդր Պոպովին։ 1989 (Բոնն, ազատ ոճ) և 1991 (Աթենք, համալիր լող) թվականների Եվրոպայի առաջնություններում նա ևս մեկական արծաթե մեդալ է նվաճել 4×100 մ փոխանցումալողում։

1991 թվականին Աթենքում կայացած Միջերկրածովյան խաղերում Քրիստոֆ Գալֆայանը հաղթել է 100 մետր ազատ լողաոճի մրցումներում։ 1993 թվականին Լանգեդոկ-Ռուսիլյոն տարածաշրջանի Նարբոն քաղաքում կայացած Միջերկրածովյան խաղերում նա կրկնել է այդ հաջողությունը՝ ոսկե մեդալ նվաճելով 50 մետր լողատարածությունում։

Քրիստոֆ Գալֆայանը մասնակցել է երեք Օլիմպիական խաղերի, վերջին անգամ՝ 1996 թվականին՝ Ատլանտայում։ 1988 թվականին Սեուլում և 1992 թվականին Բարսելոնում Ֆրանսիայի հավաքականի կազմում 4×100 մ ազատ ոճի փոխանցումալողի մրցումներում նա զբաղեցրել է չորրորդ տեղը։ 1992 թվականին 50 մ լողատարածությունում նա միևնույն՝ 22,50 վայրկյան ժամանակով չորրորդ տեղն է բաժանել Հարավաֆրիկյան Հանրապետության ներկայացուցիչ Պիտեր Ուիլյամսի հետ՝ չնչին տարբերությամբ զիջելով բրոնզե մեդալակրին։

Քրիստոֆ Գալֆայանը, ինչպես և 1992 թվականի Օլիմպիական խաղերի բրոնզե մեդալակիր, աշխարհի 1993 թվականի չեմպիոն Ֆրանկ Էսպոզիտոն, մարզվել է CN Antibes լողի ակումբում։

## Ծանոթագրություններ

## Արտաքին հղումներ
* Քրիստոֆ Գալֆայանը  Sports-Reference.com-ի տվյալների բազայում (անգլերեն)
* Քրիստոֆ Գալֆայանը swimrankings.net-ի տվյալների բազայում (անգլերեն)

Կատեգորիա:Հայ լողորդներ
Կատեգորիա:Ֆրանսիացի լողորդներ
Շաքարլի (Աղստևի շրջան)

**Շաքարլի** (), ավան ներկայիս Ադրբեջանական Հանրապետության Աղստևի շրջանում։

## Աշխարհագրություն
Գտնվում է Կուր գետի աջ կողմի Աղստև գետի աջ կողմում, Թբիլիսի-Բաքու երկաթուղու վրա, Ղազախ քաղաքից 13 կմ հյուսիս-արևելք։

## Պատմություն
Մտել է Ռուսական կայսրության Ելիզավետպոլի նահանգի Ղազախի գավառի կազմի մեջ։

## Տես նաև
* Աղստևի շրջան
* Ելիզավետպոլի նահանգի հայաբնակ բնակավայրեր

## Գրականություն
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Ծանոթագրություններ

Կատեգորիա:Աղստևի շրջանի բնակավայրեր
Կատեգորիա:Արևելյան Հայաստանի գյուղեր
Մանաբի (պրովինցիա)

**Մանաբի** (), պրովինցիա Էկվադորում։ Մայրաքաղաքը Պորտովիեխոն է։ Պրովինցիան անվանակոչվել է մանաբի ժողովրդի անունով։

## Ժողովրդագրություն
Էթնիկ խմբերի 2010 թվականի Էկվադորի մարդահամարի տվյալները․
* Մետիսներ 66.7%
* Մոնտուբիո 19.2%
* Աֆրո-էկվադորյան 6.0%
* Սպիտակ լատինաամերիկյան 7.7%
* Էկվադորի բնիկ ժողովուրդ 0.2%
* Այլ 0.3%

## Տնտեսություն
Մանաբիի տնտեսությունը մեծապես հիմնված է բնական ռեսուրսների և օրգանական արտադրանքի վրա. այդ թվում՝ կակաո, բանան, բամբակ ու ծովամթերք։ Նրա արդյունաբերական բազան հիմնված է թունաձկան, բարձրորակ ծխախոտի և իսպանական կոնյակների արտադրության վրա։ Տեղական արտադրանքներից են` Մոնտեկրիստի գլխարկներն ու ռաթթան կահույքը։

## Կանտոններ
Պրովինցիան բաժանված է 22 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի նստավայրը կամ մայրաքաղաքը։

## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Gobierno Provincial de Manabí

Կատեգորիա:Էկվադորի նահանգներ
Հարավաֆրիկյան Հանրապետությունն օլիմպիական խաղերում

Հարավաֆրիկյան Հանրապետությունն առաջին անգամ Օլիմպիական խաղերին մասնակցել է 1904 թվականին։ Մինչև 1960 թվականը Հարավաֆրիկացի մարզիկները մասնակցել են բոլոր ամառային օլիմպիական խաղերին։ ՄԱԿ-ի Գլխավոր Ասամբլեայի № 1761 բանաձևի ընդունումից հետո 1962 թվականին ի պատասխան ՀԱՀ ապարտհեյդի քաղաքականության՝ երկիրը որակազրկվեց և 1964 թվականից մինչև 1988 թվականի օլիմպիական խաղերին չի մասնակցել։ 1990 թվականին սկսված ապարտհեյդի ավարտի մասին բանակցություններից հետո, ՀԱՀ–ը կրկին հանդես եկավ Օլիմպիական շարժման մեջ։ 1991 թվականին ստեղծվեց սպորտի Հարավաֆրիկյան կոնֆեդերացիան և օլիմպիական կոմիտեն, 1992 թվականից ՀԱՀ-ը մասնակցեց Ամառային օլիմպիական խաղերին։ Բացի այդ ՀԱՀ-ը մասնակցել է Ձմեռային օլիմպիական խաղերին 1960 թվականին և 1994 թվականից մինչև 2018 թվականը (բացի 2014 թվականից)։

ՀԱՀ-ը ընդհանուր առմամբ մեդալներ նվաճել է հիմնականում բռնցքամարտի, թեթև ատլետիկայի և լողի մարզաձևերից։

## Մեդալների աղյուսակ
### Ամառային խաղերի մեդալներ

### Մեդալներ՝ ըստ սպորտաձևի

## Ծանոթագրություններ

## Արտաքին հղումներ
* 
* 
* 

Կատեգորիա:Հարավաֆրիկյան Հանրապետության սպորտի ազգային հավաքականներ
Կատեգորիա:Հարավաֆրիկյան Հանրապետությունն օլիմպիական խաղերում
Անլոց վանք

**Անլոց վանք** (*Անլոցի Սուրբ Հովհաննես, Անլոցի վանք, Ալնոց վանք, Այլոց վանք*), վանք Խաղտյաց աշխարհի Բայբուրթի մարզում, Բաբերդի մոտ։ Եղել է գրչության նշանավոր կենտրոն և անապատ։ Հիշատակված է այստեղ արտագրված բազմաթիվ ձեռագրերի հիշատակարաններով։ Այժմ ամայի։

## Ծանոթագրություններ

Կատեգորիա:Բայբուրթի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Վիկտոր Ռուիս

**Վիկտոր Ռուիս Տորրե** (, ), իսպանացի ֆուտբոլիստ, «Վիլյառեալ» ակումբի կենտրոնական պաշտպանը։

## Գործունեություն
Վիկտոր Ռուիսը «Էսպանյոլ» ակումբի սան է, որի հիմնական կազմում նորամուտը նշել է 2009 թվականի դեկտեմբերի 6-ին՝ «Ռասինգ Սանտանդերի» դեմ խաղում։ Պրոֆեսիոնալ մակարդակում Ռուիսն իր առաջին գոլը խփել է 2010 թվականի փետրվարի 21-ին՝ գրավելով «Մալագա»-յի դարպասը։ Միայն առաջին մրցաշրջանում անց է կացրել 22 խաղ և դարձել երկու գոլի հեղինակ։ Հաջորդ մրցաշրջանում Վիկտորը դարձավ ակումբի անանցքային խաղացողը, ով նպաստեց Նիկոլաս Պարեխայի՝ Մոսկվայի «Սպարտակ» ակումբ տեղափոխվելուն։

2011 թվականի հունվարի 27-ին Ռոուիսը տեղափոխվել է իտալական «Նապոլի» ակումբ, որը նրան ձեռք բերեց վարձավճարով՝ ստանալով իրավունք, 6 մլն․ եվրոյի դիմաց, 4 տարով երկարաձգել պայմանագիրը։ «Էսպանյոլ»-ը ստացավ իրավունք ձեռք բերելու Խեսուս Դատոլոյին, ով հանդես էր գալիս նեապոլցիների կազմում։ Փետրվարի 24-ին իսպանացին Եվրոպա Լիգայում իր նորամուտը նշեց «Վիլյառեալ»-ի դեմ խ։ Այդ խաղը նրա համար առաջինն էր եվրագավաթներում։ Մարտի 13-ին նա խաղաց իր առաջին խաղը Իտալիայի մրցաշարում՝ դաշտ դուլս գալով «Պարմա»-յի դեմ խաղում։

## Ձեռքբերումներ
* Եվրոպայի երիտասարդների առաջնության հաղթող՝ 2011։

## Ծանոթագրություններ

 

Կատեգորիա:Բեշիկթաշի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ղարաղաչ (Սանդրուքի շրջան)

**Ղարաղաչ** (), գյուղ ներկայիս Ադրբեջանական Հանրապետության Սանդրուքի շրջանում։

## Բնակչություն
2009 թվականի մարդահամարի համաձայն գյուղում բնակվում է 4224 մարդ։

## Տես նաև
* Սանդրուքի շրջան

## Ծանոթագրություններ

Կատեգորիա:Սանդրուքի շրջանի բնակավայրեր
Անդրեաս (Սուշեհիրի գավառ)

**Անդրեաս**, քաղաք (ավան, գյուղ, գյուղաքաղաք) պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սուշեհիրի գավառակում։ Գտնվում էր Շապին Գարահիսար քաղաքից հարավ-արևմուտք, Երզնկա-Սեբաստիա գլխավոր ճանապարհի վրա, Աշխարօվա հովտի արևմտյան ծայրամասում։ Հանդիսանում էր Սուշեհիր գավառակի կենտրոն։

## Աշխարհագրություն
Քաղաքով անցնում է Էնդերես գետը։ Ունի բերքառատ հող։ Քաղաքը թաղված էր նշենիների, կեռասենիների, ծիրանի ու ընկուզենու այգիների մեջ։ Ուներ գեղատեսիլ ջրվեժներ, առուներ և աղբյուրներ։

## Կլիմա
Ունի մեղմ կլիմա։

## Պատմություն
Քաղաքը նույնացնում են մ.թ.ա. 60-ական թվականներին Պոմպեոսի կողմից հիմնադրված Նիկոպոլիս քաղաքի հետ։

1895 թվականին թուրքերը այրել են եկեղեցիները, դպրոցները, որտեղ պատսպարված հայ բնակիչներչը կոտորվել են։

1910-ական թվականներին քաղաքը Սուշեհիր կամ Էնդերես գավառի կենտրոնն էր։

1915-1918 թվականների Մեծ եղեռնի ժամանակ տեղի ունեցավ հայ բնակչության զանգվածային ջարդ։ Շատ քչերին հաջողվեց փրկվել և գաղթել օտար երկրներ։ 1915 թվականին բնակիչների փոքր խմբեր ամրացավ Կոմնենոսների ժամանակից մնացած հին Արդանսեղ բերդում և հերոսաբար կռվեցին թուրք ջարդարարների դեմ։

## Բնակչություն
1915 թվականի նախօրյակին հայերի թիվը հասնում էր 5000-6000 մարդու։

## Տնտեսություն
Բնակչության հիմնական զբաղմունքը անասնապահություն, այգեգործություն, բանջարաբուծություն,  արհեստագործությունն  ու աևտուրն էր։

## Պատմամշակութային կառույցներ
Անդրեասն ուներ Ս. Աստվածածին, Ս. Սարգիս և այլ հայկական եկեղեցիներ։ Հիշատակված առաջին երկու եկեղեցիներից մեկը կառուցված է 595 թվականին։ Քաղաքում է գտնվում Արդանսեղ բերդը։ Բնակավայրում և նրա շրջակայքում կան նաև այլ հին կառույցների ավերակներ։

## Կրթություն
Քաղաքն ուներ հայկական երկու վարժարան, որտեղ սովորում էին 270 սաներ, և մի մանկապարտեզ։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Մեղադրանք (ֆիլմ)

**«Մեղք»** (), ամերիկյան անկախ ֆիլմ, Քուին Շեփարդի ռեժիսորական դեբյուտը։ Վերջինս խաղացել է նաև գլխավոր դերում։ Ֆիլմը պատմում է ավագ դասարանի աշակերտուհու մասին, որը սիրահարվել էր դերասանական վարպետության իր ուսուցչին (նրա դերակատարն է Քրիս Մեսինան)։

Քուին Շեպարդը ֆիլմի սյուժեն մշակել է մի քանի տարվա ընթացքում։ Պրոդյուսերներն են Քուինն ու նրա մայրը՝ Լորին, նկարահանումները տևել են 19 օր։

Պրեմիերան տեղի է ունեցել 2017 թվականին՝ «Tribeca» կինոփառատոնի ժամանակ, Նադյա Ալեքսանդերը «Լավագույն դերասանուհի» անվանակարգում արժանացել է ժյուրիի մրցանակի :

## Դերերում
* Քուին Շեփարդ – Էբիգեյլ Գրեյ
* Քրիս Մեսինա – Ջերեմի Վուդս
* Թեյթ Դոնովան – Ռոբերտ ՄաքՔարթնի 
* Նադյա Ալեքսանդեր – Մելիսսա Բոուման
* Թեսսա Ալբերթսոն – Էլլի Ռեդգրեյվ
* Տրիեստե Քելլի Դան – Ջենիֆեր

## Քննադատություն
Ընդհանուր առմամբ ֆիլմն ստացել է խառը և դրական արձագանքներ։

Rotten Tomatoes կայքում ֆիլմն ունի 80% վարկանիշ՝ հիմնված 25 գրախոսականների վրա։ Metacritic կայքում ֆիլմն արժանացել է խառն արձագանքների (54 միավոր 100 հնարավորից)։

New York Times օրաթերթից Գլեն Քեննին Շեպարդի ռեժիսորական դեբյուտն անվանել է թերի մշակված, իսկ միևնույն ժամանակ որպես The Hollywood Reporter ամսագրի գրախոսող նշել է, որ «ֆիլմը նկարահանված և մոնտաժված է նրբին կերպով»։ Filmmaker Magazine-ից Ռենդի Ասթլը գրել է, որ «Մեղք» ֆիլմը «ժամանակակից ամերիկյան դեռահասների սուր և կտրուկ ուսումնասիրություն է».:

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր դպրոցի մասին